
KĖDAINIŲ RAJONO SAVIVALDYBĖS ADMINISTRACIJA SKELBIA KONKURSĄ KĖDAINIŲ SPORTO CENTRO DIREKTORIAUS PAREIGOMS EITI 
Kvalifikaciniai reikalavimai pretendentui

1. Turėti ne žemesnį kaip aukštąjį koleginį, aukštesnįjį, įgytą iki 2009 metų, ar specialųjį vidurinį, įgytą iki 1995 metų, išsilavinimą.

2. Atitikti bent vieną iš šių reikalavimų:

2.1. turėti pedagogo kvalifikaciją ir ne mažesnį kaip 3 metų pedagoginio darbo stažą; 

2.2. turėti magistro laipsnį, pedagogo kvalifikaciją ir ne mažesnį kaip 2 metų pedagoginio darbo stažą; 
2.3. turėti ne mažesnę kaip 3 metų profesinės veiklos patirtį, kuri atitinka VI ar aukštesnį kvalifikacijų lygį*, o nustatytų vadovavimo švietimo įstaigai kompetencijų** lygio vidurkis turi būti ne žemesnis kaip pakankamas;

2.4. švietimo ir mokslo ministro nustatyta tvarka būti išklausęs pedagoginių ir psichologinių žinių kursą, turėti 2 metų pedagoginio darbo stažą arba 2 metų profesinės veiklos, kuri atitinka V ar aukštesnį kvalifikacijų lygį, patirtį*. 
3. Turėti nustatytas vadovavimo švietimo įstaigai kompetencijas**.

4. Turėti ne mažesnę kaip 1 metų vadovavimo asmenų grupei (grupėms) patirtį.

5. Mokėti naudotis informacinėmis technologijomis. 

6. Gerai mokėti lietuvių kalbą, jos mokėjimo lygis turi atitikti teisės aktais nustatytų Valstybinės kalbos mokėjimo kategorijų reikalavimus***. 

7. Ne žemesniu kaip B1 kalbos mokėjimo lygiu mokėti bent vieną iš trijų Europos Sąjungos darbo kalbų (anglų, prancūzų ar vokiečių).
Pretendentai pateikia dokumentus

1. Prašymą dalyvauti konkurse.

2. Asmens tapatybę ir išsilavinimą patvirtinančių dokumentų kopijas.

3. Gyvenimo aprašymą, parengtą pagal pateiktą formą****.

4. Vadovavimo švietimo įstaigai gaires, kuriose išdėstyti pretendento siūlymai dėl Kėdainių sporto centro veiklos (tikslų, prioritetų, jų įgyvendinimo būdų ir kt.), taip pat pretendento nuostatos apie vadovavimą ir vadovo vaidmenį. Vadovavimo švietimo įstaigai gairių apimtis neturi būti didesnė kaip 10 000 spaudos ženklų (iki 5 puslapių teksto).

5. Nacionalinės mokyklų vertinimo agentūros išduotos pretendento vadovavimo švietimo įstaigai kompetencijų vertinimo ataskaitos, liudijančios, kad pretendentas atitinka kvalifikacinį reikalavimą turėti vadovui privalomas vadovavimo švietimo įstaigai kompetencijas, kopiją.

6. Darbo stažą patvirtinančių dokumentų kopijas.

7. Dokumentų, liudijančių kitų kvalifikacinių reikalavimų atitikimą, kopijas (jeigu tokius dokumentus turi).

8. Gali pateikti buvusių darbdavių rekomendacijas.

Kur ir iki kada pateikti dokumentus

Pretendentai, neturintys Nacionalinės mokyklų vertinimo agentūros išduotos pretendento vadovavimo švietimo įstaigai kompetencijų vertinimo ataskaitos, prašymą dalyvauti konkurse gali pateikti tiesiogiai, elektroniniu paštu arba registruotu laišku iki 2014 m. gruodžio 29 d. įskaitytinai. Pretendentai, turintys Nacionalinės mokyklų vertinimo agentūros išduotos pretendento vadovavimo švietimo įstaigai kompetencijų vertinimo ataskaitą, dokumentus gali pateikti tiesiogiai, elektroniniu paštu arba registruotu laišku iki 2015 m. vasario 2 d. įskaitytinai. Tiesiogiai dokumentai teikiami Kėdainių rajono savivaldybės administracijos Švietimo skyriui (J. Basanavičiaus g. 36, 708 kab.); registruotu laišku teikiami adresu: Kėdainių rajono savivaldybės administracijos Švietimo skyriui, J. Basanavičiaus g. 36, 57288 Kėdainiai; elektroniniu paštu teikiami adresu rasa.petretiene@kedainiai.lt .
Dokumentų originalai, pateikiami tiesiogiai teikiant dokumentus arba atrankos dieną ir sutikrinti su kopijomis, grąžinami.

Pretendentams, nepateikusiems dokumentų, ar sutikrinant nustačius, kad pateikti dokumentų originalai neatitinka dokumentų kopijų, neleidžiama dalyvauti konkurse.

Pasiteirauti galima tel. (8 347) 69 593, el. p. rasa.petretiene@kedainiai.lt .
Konkurso paskelbimo data – 2014 m. gruodžio 15 d.
Pretendentų atranka vyks 2015 m. vasario 11 d.
* Lietuvos Respublikos Vyriausybės 2010 m. gegužės 4 d. nutarimas Nr. 535 „Dėl Lietuvos kvalifikacijų sandaros aprašo patvirtinimo“.

** Lietuvos Respublikos švietimo ir mokslo ministro 2011 m. liepos 1 d. įsakymas Nr. V-1194 „Dėl Kvalifikacinių reikalavimų valstybinių ir savivaldybių švietimo įstaigų (išskyrus aukštąsias mokyklas) vadovams aprašo patvirtinimo“.

*** Lietuvos Respublikos Vyriausybės 2003 m. gruodžio 24 d. nutarimas Nr. 1688 „Dėl Valstybinės kalbos mokėjimo kategorijų patvirtinimo ir įgyvendinimo“.
**** Lietuvos Respublikos švietimo ir mokslo ministro 2011 m. liepos 1 d. įsakymas Nr. V-1193 „Dėl Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašo patvirtinimo“.

________________________
